laion/Wikipedia-Exotic huggingface dataset:
ইউলি রাইজমান

ইউলি ইয়াকোলেভিচ রাইজমান (রুশ: Юлий Яковлевич Райзман; ১৫ ডিসেম্বর ১৯০৩ – ১১ ডিসেম্বর ১৯৯৪) একজন সোভিয়েত রাশিয়ান চলচ্চিত্র পরিচালক এবং চিত্রনাট্যকার ছিলেন। ১৯২৪ সালে তিনি জার্মান-রাশিয়ান চলচ্চিত্র স্টুডিও মেজরাবপম-রাসের সাহিত্য পরামর্শক হয়েছিলেন। তাঁর প্রাইভেট লাইফ (১৯৮২) চলচ্চিত্রটি ইউএসএসআর রাজ্য পুরস্কার জিতেছিল এবং শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরষ্কারের জন্য মনোনীত হয়েছিল। তাঁর ৭টি স্ট্যালিন / রাষ্ট্রীয় পুরষ্কারগুলি তাকে সোভিয়েত ইউনিয়নের অন্যতম অলঙ্কৃত সংস্কৃতি ব্যক্তিত্ব হিসাবে পরিণত করেছে। তিনি প্রথম ব্যক্তি যিনি ১৯৮৮ সালে নিকা পুরষ্কারে, আজীবন কৃতিত্বের জন্য সম্মানজনক পুরস্কার অর্জন করেছিলেন যা রাশিয়ান একাডেমি অফ সিনেমা আর্টস অ্যান্ড সায়েন্স কর্তৃক প্রদত্ত হয়েছিল। Birchenough, Tom (জানুয়ারি ২, ১৯৯৫)। "Obituaries"। Variety। পৃষ্ঠা 83। সংগ্রহের তারিখ মে ৭, ২০১৮।  "The 55th Academy Awards (1983) Nominees and Winners"। oscars.org। সংগ্রহের তারিখ ২০১৩-১০-১৩।  ইন্টারনেট মুভি ডেটাবেজে ইউলি রাইজমান (ইংরেজি) Yuli Raizman Obituary [১] from The Independent
সেন্ট লুসিয়া জাতীয় ফুটবল দল

সেন্ট লুসিয়া জাতীয় ফুটবল দল (ইংরেজি: Saint Lucia national football team) হচ্ছে আন্তর্জাতিক ফুটবলে সেন্ট লুসিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট লুসিয়ার ফুটবলের সর্বোচ্চ নিয়ন্ত্রক সংস্থা সেন্ট লুসিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৯ সালের ১৮ই জুন তারিখে, সেন্ট লুসিয়া প্রথমবারের মতো আন্তর্জাতিক খেলায় অংশগ্রহণ করেছে; জ্যামাইকার কিংস্টনে অনুষ্ঠিত সেন্ট লুসিয়া জ্যামাইকার মধ্যকার উক্ত ম্যাচটি ১–১ গোলে ড্র হয়েছে। ৯,০০০ ধারণক্ষমতাবিশিষ্ট জর্জ অডলাম স্টেডিয়ামে পিতোন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট লুসিয়ার রাজধানী ক্যাট্রিজে অবস্থিত। বর্তমানে এই দলের ম্যানেজারের দায়িত্ব পালন করছেন জামাল শাবাজ এবং অধিনায়কের দায়িত্ব পালন করছেন এক্লেয়ারের রক্ষণভাগের খেলোয়াড় পার্নেল উইলিয়ামস। সেন্ট লুসিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট লুসিয়া এপর্যন্ত একবারও অংশগ্রহণ করতে সক্ষম হয়নি। কার্ট ফেডেরিক, পার্নেল উইলিয়ামস, শেল্ডন এমানুয়েল, টাইটাস এলভা এবং ক্লিফ ম্যাগনাম ভালসিনের মতো খেলোয়াড়গণ সেন্ট লুসিয়ার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৩ সালের এপ্রিল মাসে প্রকাশিত র‌্যাঙ্কিংয়ে সেন্ট লুসিয়া তাদের ইতিহাসে সর্বোচ্চ অবস্থান (১০৮তম) অর্জন করে এবং ২০১০ সালের মার্চ মাসে প্রকাশিত র‌্যাঙ্কিংয়ে তারা ১৯২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট লুসিয়ার সর্বোচ্চ অবস্থান হচ্ছে ১৩৩তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং FIFA.com। "Member Association - St. Lucia - FIFA.com"। www.fifa.com (ইংরেজি ভাষায়)। ২০২১-০২-০৩ তারিখে মূল থেকে আর্কাইভ করা। সংগ্রহের তারিখ ২০২০-০১-২৫।  "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CFU Nations Cup to be held every 4 years"। Kingston Gleaner in newspaperarchive.com। ২৩ ডিসেম্বর ১৯৮৬।  "At the Zurich meeting, Aruba, St Vincent and the Grenadines and St Lucia were accepted as members of CONCACAF which should lead to their membership in FIFA after two years." দাপ্তরিক ওয়েবসাইট (ইংরেজি) ফিফা-এ সেন্ট লুসিয়া জাতীয় ফুটবল দল ওয়েব্যাক মেশিনে আর্কাইভকৃত ১ ডিসেম্বর ২০১৮ তারিখে (ইংরেজি) কনকাকাফ-এ সেন্ট লুসিয়া জাতীয় ফুটবল দল[স্থায়ীভাবে অকার্যকর সংযোগ] (ইংরেজি)
রাবণহাতা

রাবণহাতা হল ভারত, শ্রীলঙ্কা এবং আশেপাশের অঞ্চলে ব্যবহৃত একটি ধনুকসদৃশ ও বেহালা বা বীণাজাতীয় এবং তারযুক্ত প্রাচীন বাদ্যযন্ত্র। রাবণহাতা ছাড়াও অঞ্চলভেদে এটি রাবণহত্ত, রাবণহস্ত, রাবণহত্থ, রাবণস্ত্রোণ এবং রাবণ হস্তবীণা ইত্যাদি নামে পরিচিত। কেউ কেউ এটিকে বেহালার পূর্বপুরুষ বলেও মনে করে থাকেন। রাবণহাতার মূল শব্দোৎপাদক অংশ বা সাউন্ড বক্সের কাঠামোটি লাউ, অর্ধেক নারিকেলের খোল বা কাঠের ফাঁপা স্তম্ভ দিয়ে তৈরি করা হয় এবং সবশেষে ছাগল বা অন্য কোন প্রাণীর চামড়া দিয়ে মূলকাঠামো ঢেকে দেওয়া হয়। এতে কাঠ বা বাঁশের একটি ঘাড় সংযুক্ত থাকে। আধুনিক কালে ই বাদ্যযন্ত্রটি শ্রীলঙ্কান সুরকার ও বেহালাবাদক দীনেশ সুবসিংহে দ্বারা পুনর্জাগরিত হয়েছে। তিনি রাবণ নদ ও করুণা নদী সহ তার বেশ কিছু গানে বাদ্যযন্ত্রটি ব্যবহার করেছেন। ইউরোপীয় পরীক্ষামূলক লোকসঙ্গীত দল হেইলুং তাদের ওফনির এবং ফুথা উভয় অ্যালবামেই রাবণহাতার ব্যবহার করেছে। Heron-Allen, Edward, Violin-making : as it was and is, being a historical, theoretical, and practical treatise on the science and art of violin-making, for the use of violin makers and players, amateur and professional, Ward, Lock, and Co., 1885, pp. 37-42 Archive.org facsimile of Cornell University Press copy (accessed 29 June 2017) Balachandran, PK (7 February 2011). "A musical instrument played by Ravana Himself!" ওয়েব্যাক মেশিনে আর্কাইভকৃত ৭ মে ২০১৬ তারিখে. New Indian Express. Retrieved 1 May 2013. Choudhary, S.Dhar (২০১০)। The Origin and Evolution of Violin as a Musical Instrument and Its Contribution to the Progressive Flow of Indian Classical Music: In search of the historical roots of violin। Ramakrisna Vedanta Math। আইএসবিএন 978-9380568065। সংগ্রহের তারিখ ৫ সেপ্টেম্বর ২০১৫।  The Sunday Times (Sri Lanka) (8 March 2015). "Dinesh records highest sale for an instrumental". Retrieved 16 July 2015.
উপেন্দ্র মাধব

উপেন্দ্র মাধব (মূল নাম : বিনথা উপেন্দ্র রেড্ডি) একজন ভারতীয় চলচ্চিত্রের চিত্রনাট্যকার, পরিচালক এবং সংলাপ লেখক যিনি তেলুগু চলচ্চিত্রে তার কাজের জন্য পরিচিত। তিনি বাদশা, দুকুডু, আগডু এবং ব্রুস লী : দ্য ফাইটারের মত বক্স অফিসে সফল কাজের জন্য অধিক পরিচিতি পেয়েছেন। তিনি তেলুগু চলচ্চিত্র জগতে এসেছিলেন একজন পরিচালক হয়ে উঠতে। তিনি প্রিয়দর্শিনী রামের সাথে মানুডু এবং টসের সহকারী পরিচালক হিসাবে কাজ করেছিলেন এবং সরকারের জন্য কিছু কর্পোরেট চলচ্চিত্র এবং চলচ্চিত্র পরিচালনা করেন। তিনি বড় বাজেটের চলচ্চিত্রের পরিচালনা বিভাগে যোগদানের সুযোগ পান তবে একটি জিনিস তাকে অন্যটির দিকে পরিচালিত করে এবং তিনি ডুকুডুতে সহকারী লেখক হিসাবে লেখার পাশাপাশি চিত্রনাট্যকার হিসাবে কাজ করেন যা তাকে আরও চিত্রনাট্য রচনার দিকে পরিচালিত করে‌। পরিচালক হিসাবে তাঁর আত্মপ্রকাশটি ছিলেন ২০১৮ এমএলএ চলচ্চিত্রে। "Website"।  "Facebook"।  "Upendra Madhav Interview in The Hindu"। thehindu.com। ৩১ আগস্ট ২০১৪ তারিখে মূল থেকে আর্কাইভ করা।  Chowdhary, Y. Sunita; Chowdhary, Y. Sunita (২১ এপ্রিল ২০১৩)। "Flair for writing"। ৩১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮ – The Hindu-এর মাধ্যমে।  "Sreenu Vaitla's assistant to direct Aadi - Telugu cinema news"। www.idlebrain.com। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  "MLA Telugu Movie Review {3/5}: Entertaining, 'time-pass' kind of a film to watch along with your family"। The Times of India। ২৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  প্রতিবেদক, গ্লিটজ; ডটকম, বিডিনিউজ টোয়েন্টিফোর। "'নেত্রী-দ্য লিডার' পরিচালনায় তেলুগু নির্মাতা উপেন্দ্র মাধব"। bangla.bdnews24.com। ২০২১-০২-০৬ তারিখে মূল থেকে আর্কাইভ করা। সংগ্রহের তারিখ ২০২১-০৩-০২।  ইন্টারনেট মুভি ডেটাবেজে উপেন্দ্র মাধব (ইংরেজি)
ধদ

ধদ (গুরুমুখী: ਢੱਡ) হলো বালিঘড়ি আকৃতির একধরনের ঐতিহ্যবাহী বাদ্যযন্ত্র, যা মূলত ভারতের পাঞ্জাবে প্রচলিত। সাধারণত ধদি গায়করা গান গাওয়ার সময় ধদ ব্যবহার করে থাকে। তবে ধদি ছাড়াও এই অঞ্চলের অন্যান্য লোকগায়করাও এটি ব্যবহার করে থাকে। অঞ্চলভেদে এটি ধদ্দ্ বা ধধ্ নামেও পরিচিত। কাঠ দিয়ে বালিঘড়ির আকৃতিতে (অর্থ্যাৎ মাঝখানে চিকন তবে দুপ্রান্তের দিকে ক্রমশ মোটা) ধদ তৈরি করা হয়। উভয় প্রান্ত পর্দাকে পরস্পরের সাথে দড়ি দিয়ে মূল কাঠামোর সাথে শক্ত করে বাঁধা হয় যা যন্ত্রটিকে দৃঢ়ভাবে একত্রে ধরে রাখতে সহায়তা করে। এর নকশাটি অন্যান্য ভারতীয় ঢাকগুলোর (যেমন-সাধারণ ডমরু, উডুকাই, ইডেক্কা) সাথে বেশ সাদৃশ্যপূর্ণ। ডমরুর প্রান্তগুলোতে আঘাত করার জন্য গিঁটযুক্ত আলাদা দড়ি ব্যবহার করা হয়, তবে ধদে এমন কোন আলাদা দড়ি ব্যবহার করা হয় না। ডমরু খুব দ্রুত কাঁপুনি/ঘোরানোর মাধ্যমে বাজানো হয় যাতে গিঁটযুক্ত দড়িগুলো তার প্রান্তে আঘাত করে শব্দ সৃষ্টি করে এবং তা কখনো কখনো কাঠি দিয়েও বাজানো হয়। উডুকাই এবং ধদ বাজানোর কৌশল প্রায় একই, তবে এদুটোর সামাজিক তাৎপর্য আলাদা। ধদ বাজানো হয় এর এক প্রান্তে আঙুলের সাহায্যে ঠোকা দিয়ে/আঘাত করার মাধ্যমে। ধদি পাঞ্জাবের সঙ্গীত সুজুমি Nabha, Kahan Singh। Gur Shabad Ratnakar Mahan Kosh। Amritsar: Bhai Chatar Singh, Jeewan Singh।  "Dhad of Punjab"। www.rajsamandplus.com। সংগ্রহের তারিখ ১৪ মার্চ ২০১২। [স্থায়ীভাবে অকার্যকর সংযোগ] "DHADD"। www.vikramasentamritsar.com। ২০১২-০৫-২১ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১২।  "Dhadi and Dhadd Sarangi"। www.punjabijanta.com। ৩০ আগস্ট ২০১১। সংগ্রহের তারিখ ১০ মার্চ ২০১২।  "DHAD"। www.canteach.ca। সংগ্রহের তারিখ ১৩ মার্চ ২০১২।  "DHAD"। www.chandrakantha.com। ১৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১২।  "Dhadi tradition"। Informative article। www.esikhs.com। ২২ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১২।
মিয়ানমার জাতীয় ফুটবল দল

মিয়ানমার জাতীয় ফুটবল দল (বর্মী: မြန်မာ့လက်ရွေးစင်အမျိုးသားအသင်း) হচ্ছে আন্তর্জাতিক ফুটবলে মিয়ানমারের প্রতিনিধিত্বকারী পুরুষদের জাতীয় দল, যার সকল কার্যক্রম মিয়ানমারের ফুটবলের সর্বোচ্চ নিয়ন্ত্রক সংস্থা মিয়ানমার ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫০ সালের ১৭ই ফেব্রুয়ারি তারিখে, মিয়ানমার প্রথমবারের মতো আন্তর্জাতিক খেলায় অংশগ্রহণ করেছে; হংকংয়ে অনুষ্ঠিত উক্ত ম্যাচে মিয়ানমার হংকংয়ের কাছে ৫–২ গোলের ব্যবধানে পরাজিত হয়েছে। ৫০,০০০ ধারণক্ষমতাবিশিষ্ট থুয়ুন্না স্টেডিয়ামে এশীয় সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিয়ানমারের ইয়াঙ্গুনে অবস্থিত। বর্তমানে এই দলের ম্যানেজারের দায়িত্ব পালন করছেন অঁতোয়ান হে এবং অধিনায়কের দায়িত্ব পালন করছেন সুখোথাইয়ের রক্ষণভাগের খেলোয়াড় জাও মিন তুন। মিয়ানমার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে মিয়ানমার এপর্যন্ত মাত্র ১ বার অংশগ্রহণ করেছে, উক্ত প্রতিযোগিতায় তাদের সাফল্য হচ্ছে ১৯৬৮ এএফসি এশিয়ান কাপের রানার-আপ হওয়া। এছাড়াও, এএফসি চ্যালেঞ্জ কাপে মিয়ানমারের সেরা সাফল্য হচ্ছে চতুর্থ স্থান অর্জন করা। জাও মিন তুন, ডেভিড তান, ইয়ান অং কোয়াও, মিও লাইং উইন এবং কিয়াও কো কোর মতো খেলোয়াড়গণ মিয়ানমারের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৬ সালের এপ্রিল মাসে প্রকাশিত র‌্যাঙ্কিংয়ে মিয়ানমার তাদের ইতিহাসে সর্বোচ্চ অবস্থান (৯৭তম) অর্জন করে এবং ২০১২ সালের আগস্ট মাসে প্রকাশিত র‌্যাঙ্কিংয়ে তারা ১৮২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মিয়ানমারের সর্বোচ্চ অবস্থান হচ্ছে ৩২তম (যা তারা ১৯৭৩ সালে অর্জন করেছিল) এবং সর্বনিম্ন অবস্থান হচ্ছে ১৯১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Myanmar matches, ratings and points exchanged"। World Football Elo Ratings: Myanmar। সংগ্রহের তারিখ ২৪ নভেম্বর ২০১৬।  FIFA.com। "Member Association - Myanmar - FIFA.com"। www.fifa.com (ইংরেজি ভাষায়)। সংগ্রহের তারিখ ২০২০-০৫-১২। [স্থায়ীভাবে অকার্যকর সংযোগ] দাপ্তরিক ওয়েবসাইট (ইংরেজি) ফিফা-এ মিয়ানমার জাতীয় ফুটবল দল ওয়েব্যাক মেশিনে আর্কাইভকৃত ২৮ জুন ২০১৮ তারিখে (ইংরেজি) এএফসি-এ মিয়ানমার জাতীয় ফুটবল দল (ইংরেজি)
ক্ষার ধাতু

পর্যায় সারণির প্রথম গ্রুপ বা শ্রেনীকে ক্ষার ধাতু বলা হয়। কারণ এই শ্রেণীর মৌলসমূহ অক্সাইড বা হাইড্রোঅক্সাইড, এসিডের সাথে বিক্রিয়া করে লবণ ও জল উৎপন্ন করে। তাই বলা যায় যে, এগুলোর প্রত্যেকটি এক একটি ক্ষার। আবার এই শ্রেণীর মৌলগুলোর মধ্যে ধাতব ধর্ম বিদ্যমান। তাই এই শ্রেণীর মৌলগুলোর প্রত্যেকটিকে ক্ষার ধাতু বলা হয়। এই শ্রেনীর মৌল সমূহ হলো : ক্ষার ধাতু সমূহের বৈশিষ্ট্যঃ গ্রুপ ১ এ যত নিচের দিকে যাওয়া যায় এর সক্রিয়তা ততই বাড়তে থাকে। এদের আয়নিক বন্ধন গঠনের প্রবণতা বেশি থাকে। এরা নরম, চকচকে ও অধিক সক্রিয়। এরা কক্ষ তাপমাত্রায় বিক্রিয়া করে। এর যোজ্যতা ইলেকট্রন একটি। এরা ক্ষারীয় ধর্মবিশিষ্ট হয়। এরা দূর্বল ধাতব বন্ধন গঠন করে। এদের গলনাংক ও স্ফুটনাংক অন্যান্য ধাতুর তুলনায় অনেক কম। জলে দ্রবীভূত হয়ে হাইড্রোজেন গ্যাস এবং ক্ষার তৈরি করে। এরা হ্যালোজেনের সাথে বিক্রিয়া করে ধাতব হ্যালাইড উৎপন্ন করে। যেমন : NaCl (সোডিয়াম ক্লোরাইড) এদের হাইড্রোক্সাইড যৌগগুলো তীব্র ক্ষারক হয়। বিভিন্ন ধাতু এবং তাদের লবণগুলো শিখা পরীক্ষায় বিভিন্ন বর্ণ ধারণ করে। ক্ষার ধাতু পর্যায় সারণির IA শ্রেণীভুক্ত। এরা খুব সক্রিয় বলে মুক্ত অবস্থায় প্রকৃতির মধ্যে পাওয়া যায় না। এই ধাতু গুলির অক্সাইড এবং হাইড্রক্সাইড জলে দ্রবীভূত হয়ে তীব্র ক্ষার উৎপন্ন করে, তাই এদের ক্ষার ধাতু বলা হয়। গ্রুপ 1 এ যত নিচের দিকে যাওয়া যায় এর সক্রিয়তা ততই বাড়তে থাকে। এদের আয়নিক বন্ধন গঠনের প্রবণতা বেশি থাকে। এরা নরম, চকচকে ও অধিক সক্রিয়। এরা কক্ষ তাপমাত্রায় বিক্রিয়া করে। এর যোজ্যতা ইলেকট্রন একটি। এরা ক্ষারীয় ধর্মবিশিষ্ট হয়। এরা দূর্বল ধাতব বন্ধন গঠন করে। এদের গলনাংক ও স্ফুটনাংক অন্যান্য ধাতুর তুলনায় অনেক কম। পানিতে দ্রবীভূত হয়ে হাইড্রোজেন গ্যাস এবং ক্ষার তৈরি করে। এরা হ্যালোজেনের সাথে বিক্রিয়া করে ধাতব হ্যালাইড উৎপন্ন করে। যেমন : NaCl(সোডিয়াম ক্লোরাইড) হাইড্রোজেন গ্রুপ IA মৌল হওয়া সত্তেও এটি ক্ষার ধাতুর মতো আচরণ করে না। হাইড্রোজেন গ্রুপ IA এ থাকা সত্তেও এটি অধাতুর ন্যায় আচরণ করে। Nomenclature of Inorganic Chemistry (IUPAC Recommendations 2005)., Cambridge (UK); Electronic version.। "International Union of Pure and Applied Chemistry (2005)."। IUPAC (ইংরেজি ভাষায়): 248–49.। আইএসবিএন 0-85404-438-8।  "Base metals generally weaker, with higher bond yields producing headwinds | Metal Bulletin.com"। www.metalbulletin.com। ২০২২-০৬-২০ তারিখে মূল থেকে আর্কাইভ করা। সংগ্রহের তারিখ ২০২২-০৬-১৯।  Greenwood; Alen(1997); Norman N.Earnshaw। "Chemistry of the Elements"। Butterworth-Heinemann (ইংরেজি ভাষায়)। ২। আইএসবিএন 978-0-08-037941-8।
ধদি

ধদি বা ধাদি (গুরুমুখী: ਢਾਡੀ) বলা হয় সেই সকল গায়ককে যারা পাঞ্জাবের লোকজ বাদ্যযন্ত্র ধদ ও সারেঙ্গি ব্যবহার করে গীতসংহিতা গেয়ে থাকেন। কাহ্ন সিং নাভের মহান কোষ অনুসারে ধদির সংজ্ঞাটি হল (ধদি হলেন তিনি) "যিনি যোদ্ধাদের জন্য ধদ বাজিয়ে/গান গেয়ে থাকেন"। শিখ গুরুদের সময় ধদি ছিল স্বতন্ত্র সঙ্গীতশিল্পীদের একটি দল। ধদিরা কোথাও কোথাও ধাদি নামেও পরিচিত। শিখ গুরুদের মতানুসারে, এটা স্পষ্ট যে ধাদিদের শত বছরের পুরনো ইতিহাস রয়েছে। ষষ্ঠ শিখগুরু গুরু হরগোবিন্দ ধাদি শিল্পের লালন ও প্রচার করেছিলেন এবং ধাদির ঐতিহ্যকে জমিদার বা শাসকদের প্রশংসার মধ্য দিয়ে সত্য ঈশ্বরের প্রশংসামূলক গানে রূপান্তরিত করেছিলেন। ধাদির উৎপত্তি হয়েছিল মূলত ষষ্ঠ শিখগুরু গুরু হরগোবিন্দের সময়কালে। গুরু হরগোবিন্দ যখন শিখ উচ্চ আদালত, আকল তখ্ত প্রতিষ্ঠা করেছিলেন তখন গুরুগ্রন্থ সাহেব থেকে পূর্বরচিত গুরুবানি গান গাওয়ার ধাদিদেরকেও প্রতিষ্ঠা করেছিলেন। ধদি জাঠা (জাঠা মানে দল) হল সাধারণত ধদিদের একটি সংবদ্ধ দল বা ব্যান্ড যা সাধারণত তিন বা চারজন ধদি নিয়ে গঠিত হয়। এর মধ্যে একজন থাকেন সারেঙ্গি বাদক, দু'জন ধদি বাদক এবং একজন কথক যিনি বক্তৃতার মাধ্যমে গল্প বর্ণনা করেন। কয়েকটি উল্লেখযোগ্য ধদি জাঠা বা ধদি দল হলো ধদি জাঠা যশবন্ত শিংহ তান সারেঙ্গী কুলদীপ সিংহ ধাদি কুলদীপ সিংহ ধাদি লস্কর সিংহ প্রয়াত ধাদি পাল সিংহ পাঁচি Nabha, Kahn Singh (১৯৩০)। Gur Shabad Ratnakar Mahan Kosh (first সংস্করণ)। Amritsar: Bhai Chatar Singh, Jeewan Singh (later ed.)।  Hardial Thuhi (২০০৮)। Punjabi Lok Dhadi Kala। Unistar Books Pvt. Ltd.। আইএসবিএন 9788171424849।  "'Dhadhis' add zing to poll campaign"। News in English। Bassi Pathana। The Tribune। জানুয়ারি ৫, ২০১২। সংগ্রহের তারিখ জুলাই ২২, ২০১২।  Michael Nijhawan (২০০৬)। Dhadi Darbar। United Kingdom: Oxford University Press। পৃষ্ঠা 286। আইএসবিএন 9780195679670।  "Importance of Dhadi tradition"। www.esikhs.com। ২২ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১২।  "DHADHIS"। www.sikh-heritage.co.uk। ৬ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১২।  "DHAD"। www.chandrakantha.com। ১৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১২।
সোলাপুরী বিছানার চাদর

সোলাপুরী বিছানার চাদর হল ভারতের মহারাষ্ট্র রাজ্যের সোলাপুর শহরে তৈরি একটি সুতীর বিছানার চাদর। এই চাদর ভারতে জনপ্রিয় এবং এগুলি হস্ত চালিত তাঁত ব্যবহার করে তৈরি করা হয়। এগুলি তাদের নকশা এবং স্থায়িত্বের জন্য পরিচিত। মহারাষ্ট্রের প্রথম ভৌগোলিক নির্দেশক (জিআই) মর্যাদা অর্জনকারী পণ্যটি ছিল সোলাপুরী চাদর। সোলাপুর বয়নসংক্রান্ত শিল্পের জন্য পরিচিত। এক সময় এখানে এশিয়ার বৃহত্তম সূতাকল ছিল। মনে করা হয় সোলাপুরের তাঁত শিল্পের বিকাশ শুরু হয়েছিল পেশওয়াদের শাসনকালে। এই শিল্পে অসংখ্য ছোট ছোট স্বাধীন কারিগর তাঁতি ছিল। প্রতিটি কারিগরের বাড়িতে একটি বা দুটি তাঁত ছিল যেটি সাধারণত পরিবারের প্রধান দ্বারা পরিচালিত হত। পরিবারের সকলে মিলে কাজ করত। মহিলা এবং শিশুরা কিছু প্রস্তুতিমূলক কাজে এবং কিছু ক্ষেত্রে রং করার ক্ষেত্রে মূল তাঁতীকে সহায়তা করত। ১৯৭০-এর দশকে ভারতে আধুনিক কারখানার উত্থানের ফলে স্থানীয় হস্ত-চালিত তাঁত শিল্পের সংস্থায় বদল আসে। ১৯৫০-এর দশক থেকে দক্ষিণ ভারতের পদ্মশালী তাঁতিরা সোলাপুরী চাদর তৈরি করেছে। অনেক সংস্থাও সোলাপুর জেলায় চাদর তৈরি করে। ভারতের মধ্যে মহারাষ্ট্র ছাড়াও, কর্ণাটক, তেলেঙ্গানা, অন্ধ্র প্রদেশ, মধ্য প্রদেশ, গুজরাত, রাজস্থান ইত্যাদি অঞ্চলে সোলাপুরী চাদরের চাহিদা রয়েছে। এছাড়াও সংযুক্ত আরব আমিরাত, কুয়েত, দক্ষিণ আফ্রিকা, মার্কিন যুক্তরাষ্ট্র, যুক্তরাজ্য এবং কানাডায়ও এর চাহিদা রয়েছে। ব্যাড়গি লঙ্কা ইলকাল শাড়ি নবলগুন্দের দরি Srivastava, Roli (১২ অক্টোবর ২০১৪)। "Shindes losing ground like chaddar in Solapur."। The Times of India। সংগ্রহের তারিখ ৬ জুলাই ২০১৫।  "Cottage Industry in Solapur"। Official Website of Solapur District। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৫।  Gurubal Mali (২৫ জুন ২০১৫)। "Kolhapuri Masalyala 'GI' chi Phodani" कोल्हापुरी मसाल्याला 'GI' ची फोडणी [Sprinkle 'GI' on Kolhapuri Spice]। Maharashtra Times (মারাঠি ভাষায়)। Kolhapur। ৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৫।  अभय दिवाणजी (১৯ জানুয়ারি ২০১৩)। सोलापूरची उबदार ओळख [The warm introduction of Solapur]। Saptahik Sakal (মারাঠি ভাষায়)। ৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৫।  "Welcome to Pulgam Textiles, Solapur"। Pulgam textiles। ২৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৬।  SOLAPUR TEXTILES WEBSITE ওয়েব্যাক মেশিনে আর্কাইভকৃত ১৬ আগস্ট ২০২২ তারিখে Solapur Textiles at Instagram
সাঁউ তুমি ও প্রিন্সিপি জাতীয় ফুটবল দল

সাঁউ তুমি ও প্রিন্সিপি জাতীয় ফুটবল দল (ইংরেজি: São Tomé and Príncipe national football team) হচ্ছে আন্তর্জাতিক ফুটবলে সাঁউ তুমি ও প্রিন্সিপির প্রতিনিধিত্বকারী পুরুষদের জাতীয় দল, যার সকল কার্যক্রম সাঁউ তুমি ও প্রিন্সিপির ফুটবলের সর্বোচ্চ নিয়ন্ত্রক সংস্থা সাঁউ তুমীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৫ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৬ সালের ২রা মে তারিখে, সাঁউ তুমি ও প্রিন্সিপি প্রথমবারের মতো আন্তর্জাতিক খেলায় অংশগ্রহণ করেছে; গ্যাবনে অনুষ্ঠিত উক্ত ম্যাচে সাঁউ তুমি ও প্রিন্সিপি গ্যাবনের কাছে ৬–১ গোলের ব্যবধানে পরাজিত হয়েছে। ৭,০০০ ধারণক্ষমতাবিশিষ্ট ১২ই জুলাই জাতীয় স্টেডিয়ামে ফালকন ও তোতার দল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁউ তুমি ও প্রিন্সিপির রাজধানী সাঁউ তুমিতে অবস্থিত। বর্তমানে এই দলের ম্যানেজারের দায়িত্ব পালন করছেন আদ্রিয়ানো এউসেবিও এবং অধিনায়কের দায়িত্ব পালন করছেন তিহুয়ানার আক্রমণভাগের খেলোয়াড় লুইস লেয়ান আনজোস। সাঁউ তুমি ও প্রিন্সিপি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সাঁউ তুমি ও প্রিন্সিপি এপর্যন্ত একবারও অংশগ্রহণ করতে সক্ষম হয়নি। জোয়াজিফেল সোয়ারেস, জে ভারেলা, হুয়ারি কারদোসো, লুইস লেয়ান আনজোস এবং হাইর নুনেসের মতো খেলোয়াড়গণ সাঁউ তুমি ও প্রিন্সিপির জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১২ সালের মার্চ মাসে প্রকাশিত র‌্যাঙ্কিংয়ে সাঁউ তুমি ও প্রিন্সিপি তাদের ইতিহাসে সর্বোচ্চ অবস্থান (১১৫তম) অর্জন করে এবং ২০০৭ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সাঁউ তুমি ও প্রিন্সিপির সর্বোচ্চ অবস্থান হচ্ছে ১৬৬তম (যা তারা ১৯৭৬ সালে অর্জন করেছিল) এবং সর্বনিম্ন অবস্থান হচ্ছে ১৯৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "BBC Sport − São Tomé e Príncipe rocket up Fifa rankings"। bbc.co.uk। BBC। ৭ মার্চ ২০১২। সংগ্রহের তারিখ ৩ ডিসেম্বর ২০১৩।  দাপ্তরিক ওয়েবসাইট (পর্তুগিজ) ফিফা-এ সাঁউ তুমি ও প্রিন্সিপি জাতীয় ফুটবল দল ওয়েব্যাক মেশিনে আর্কাইভকৃত ৩ জুন ২০১৮ তারিখে (ইংরেজি) ক্যাফ-এ সাঁউ তুমি ও প্রিন্সিপি জাতীয় ফুটবল দল (ইংরেজি)
দক্ষিণ সুদান জাতীয় ফুটবল দল

দক্ষিণ সুদান জাতীয় ফুটবল দল (ইংরেজি: South Sudan national football team) হচ্ছে আন্তর্জাতিক ফুটবলে দক্ষিণ সুদানের প্রতিনিধিত্বকারী পুরুষদের জাতীয় দল, যার সকল কার্যক্রম দক্ষিণ সুদানের ফুটবলের সর্বোচ্চ নিয়ন্ত্রক সংস্থা দক্ষিণ সুদান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০১২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ২০১২ সালের ১০ই জুলাই তারিখে, দক্ষিণ সুদান প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ সুদানের জুবায় অনুষ্ঠিত দক্ষিণ সুদান এবং উগান্ডার মধ্যকার উক্ত ম্যাচটি ২–২ গোলে ড্র হয়েছে। ৭,০০০ ধারণক্ষমতাবিশিষ্ট জুবা স্টেডিয়ামে উজ্জ্বল তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় দক্ষিণ সুদানের রাজধানী জুবায় অবস্থিত। বর্তমানে এই দলের ম্যানেজারের দায়িত্ব পালন করছেন বেসং আশু এবং অধিনায়কের দায়িত্ব পালন করছেন আল ওয়াদির গোলরক্ষক জুমা জেনারো। দক্ষিণ সুদান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও দক্ষিণ সুদান এপর্যন্ত একবারও অংশগ্রহণ করতে সক্ষম হয়নি। দোমিনিক আবুই, জুমা জেনারো, জাকারিয়া বেনাসিও আকোল, জেমস মোগা এবং জোসেফ কুচের মতো খেলোয়াড়গণ দক্ষিণ সুদানের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৫ সালের নভেম্বর মাসে প্রকাশিত র‌্যাঙ্কিংয়ে দক্ষিণ সুদান তাদের ইতিহাসে সর্বোচ্চ অবস্থান (১৩৪তম) অর্জন করে এবং ২০১৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে দক্ষিণ সুদানের সর্বোচ্চ অবস্থান হচ্ছে ১৭১তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Okinyo, Collins (৯ মে ২০১২)। "Cecafa welcomes South Sudan"। SuperSport.com। সংগ্রহের তারিখ ৯ মে ২০১২।  দাপ্তরিক ওয়েবসাইট (ইংরেজি) ফিফা-এ দক্ষিণ সুদান জাতীয় ফুটবল দল ওয়েব্যাক মেশিনে আর্কাইভকৃত ২৮ ডিসেম্বর ২০১৭ তারিখে (ইংরেজি) ক্যাফ-এ দক্ষিণ সুদান জাতীয় ফুটবল দল (ইংরেজি)